text:
An Dà Latha
Bheir naidheachd an latha an-diugh buadh shoilleir air daoine aig an taigh.
Bha dùil gun cailleadh còrr is trì millean neach airgead bhon Ghiblean mar thoradh air gearradh de £4.4bn far chreideasan-cìse, a chuireas ri teachd-a-steachd dhaoine air tuarasdail ìosal.
Às dèidh mar a bhòt na Morairean na aghaidh, bha dùil gun dèanadh George Osborne rudeigin airson faothachadh a thoirt dhaibh.
Cha robh dùil, ge-tà, gun cuireadh e stad air na gearraidhean seo uile gu lèir.
Nach ann airsan a thàinig an dà latha.
Ach bha cron ga dhèanamh air Mgr Osborne le gach latha a chaidh seachad.
Faothachadh
Bha na Làbaraich, an SNP agus cuid anns a' phàrtaidh aige fhèin ag iarraidh air cùl a chur ris a' phoileasaidh seo.
Is coltach gun do chuir Mgr Osborne roimhe gun robh e cho math dha faighinn seachad air seo cho luath is a ghabhadh.
Agus, fhuair e fhèin beagan faothachaidh bho bhileagan cìse na b' àirde agus cosgaisean fèich na b' ìsle.
Fàgaidh co-dhunadh an latha an-diugh gum bris Mgr Osborne an riaghailt aige fhèin, a' dol thairis air a' chrìch air nas urrainn dha cosg air sochairean.
Ach tha Mgr Osborne ag ràdh tèid a' chosgais seo mar thoradh air toiseach a' Chreideis Choitchinn, agus mar sin gum bi e taobh a-staigh na crìche a-rithist as dèidh bliadhna no dhà.
Lùghdachadh
Tha e fhathast a' cumail a-mach gum bi barras ionmhais - sin gum bi an riaghaltas a' toirt a-steach barrachd na chosgas e - de £10bn anns a' bhliadhna 2020.
Ach gus sin a dhèanamh, feumaidh e gearraidhean mòra a dhèanamh, a' lùghdachadh cosgaisean na stàit gu 36.5% de thoradh nàiseanta na dùthcha, sìos bho 45% nuair a fhuair Mgr Osborne a dhreuchd ann an 2010.
Fàgaidh sin gun tèid buidseatan roinneil an riaghaltais a ghearradh le £20bn - sin 0.8% de chosgaisean an riaghaltais gu lèir gach bliadhna gu 2020.
Chaidh magadh air an t-Siansalair an-diugh airson a bheachd atharrachadh air creideasan-cìse agus chaidh a chàineadh leis na Làbaraich agus an SNP airson nan gearraidhean cruaidhe a tha e a' cur an sàs.
Thuirt an Seansalair Dùbhlan, John McDonnell, gur e roghainn poileataigeach a bha anns a gearraidhean agus thuirt leas-cheannard an SNP, Stiùbhart Hosie nach do bhòt an sluagh airson deich bliadhna de chruaidh-ghearraidhean.
Cha chuir sinn cus dragha air Mgr Osborne.
Nàire
Tha na Tòraidhean a' creidsinn gu bheil na Làbaraich fo Jeremy Corbyn ro lag bacadh a chur orra.
Bha Làbaraich gu leòr cuideachd dhen bheachd gur e adhbhar nàire a bha ann dhaibhsan nuair a leugh Mgr McDonnell bho Leabhar Dearg Mhao.
Agus chuir Mgr Osborne dùbhlan fa comhair Riaghaltas na h-Alba, ag iarraidh orra tighinn gu aonta air siostam ùr gus airgead na h-Alba a thomhas.
Anns na bliadhnaichean ri thighinn, tha e airson coire airson nan gearraidhean a ghluasad bho Westminster gu Holyrood, rud a bhios na dhuilgheadas don SNP.
Ann an 2020, tha Mgr Osborne airson a bhith na phrìomhaire.
Tha sin, agus gu leòr eile, an crochadh air na thachair an-diugh.


c: text/html

text:
Comainn Eachdraidh
Tha na Comainn Eachdraidh air tòrr obair a dhèanamh a thaobh leasachadh dualchais nan Eilean. Tha buidheann Comunn Eachdraidh aig a' mhòr chuid de sgìrean, le saor-thagraichean ag obair aca a' cruinneachadh stuth sinnsireachd, dealbhan, beul-aithris, innleachdas agus clàran tasglann. Tha fiosrachadh mionaideach sna cruinneachaidhean seo agus tha iad a' toirt ìomhaigh dhuinn air gach coimhearsnachd - ìomhaigh nach fhaighear ann an àite sam bi eile.
Còmhla ri na Comainn Eachdraidh, tha buidhnean eile sna h-Eileanan ag obair air dualchas a leasachadh - Hebridean Connections, Urras Leabhraichean nan Eilean, Angus Macleod Archive, Northton Heritage Trust agus Western Isles Transport Preservation Group.
Gheibh sibh a-mach barrachd air na buidhnean seo agus na clàran aca gu h-ìosal.
Mapa
Tha am mapa seo a' sealltainn na sgìrean a tha gach Comunn Eachdraidh a' gabhail a-steach. Gheibhear cuideachd ceanglaichean airson fios a chur thucaLeugh Barrachd

robotstxt: allowed

filter: keep


text:
Southend a' togail Cupa Billy MacNeil
'S e Southend a thog Cupa Billy MacNeil air an deireadh sheachdain.
Rinn iad a' chùis air Barraigh ceithir tadhail gu dhà.
Tha seachd bliadhna ann bhon a bhuannaich na Deasaich cupa mu dheireadh.
Thuirt Danaidh Steele, a tha a' cluiche ann am meadhan na pàirce do Southend, gur e geama cruaidh a bh'ann.
"Bha sinn uile a' cur a h-uile càil a-steach dhan gheama 'son a bhuannachadh.
"Tha mi smaoineachadh às dèidh 90 mionaid gur e sinne an sgioba a b' fheàrr sa' gheama.
Ceumanan air adhart
"Bha Barraigh math, ach tha Barraigh an còmhnaidh math, tha iad fiot, tha iad uile math air ball-coise.
Chan eil Southend air cupa a bhuannachadh bho 2010.
Agus thuirt Danaidh Steele gur e seo an seasan a b'fhearr a bha aig an sgioba ann am bliadhnaichean.
"An seasan seo, tha sinn a' dèanamh tòrr cheumanan air adhart agus gu h-àraidh 'son a' mhanaidsear againn.
"Cha b'urrainn dhasan a bhith an seo an-diugh, tha e ann an Glaschu.
"Chuir esan tòrr a-steach dhan sgioba agus b' esan an cluicheadair a b'fheàrr a cluich mise ris a-riamh.
"Agus ga bhuannachadh a-nis dhasan, bha sin cudromach an-diugh.


text:
Tha ceol anns an Ionad an Ceann a Bhaigh gach Dihaoine agus bha fiolmaichean ura a chaidh a dheanamh an seo fhein, cuideachd rim faicinn oidhche Haoine a chaidh. B'e am fiolm Machair Life- a Dion Machraichean na h-Alba a chiad fhear. Bha croitearan agus croitearachd gu leor ri fhaicinn ag innse mar a tha gleidhteachas a cumail machraichean Uibhist.
Thug A Gift for King George gaire air na bha staigh agus croitear a dol as a rian a feuchainn ri cumail ris na bha air iarraidh air anns na 1900an.
S ann air Camus Uig a chaidh Leabhar na Beatha a chlaradh agus thabhair sealladh agus sgeulachd mu cogadh,gaol agus gonadh.
Thug am fiolm an Iolaire buaidh mhor air na bha a staigh. Tha talant agus cur leis gu leor anns na bailtean. Bidh tuiilleadh fiolmaichean againn an ath mhios .


text:
- TIOTAL
- HR 28 'Cluny Castle' faisg air Inbhir Nis air trèana bathair a' dol a dh' Inbhir Ùige, 1923
- EXTERNAL ID
- PC_HRS_TRAINS_001_098
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1923
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28147
- KEYWORDS
- locomotaibhean
trèanaichean
HR 28 'Clunt Castle' faisg air Inbhir Nis air trèana bathair a' dol a dh' Inbhir Ùige san Lùnastal no san t-Sultain 1923.
B' e pàirt den dàrna baidse de locomotaibhean luath luchd-siubhail 4-6-0 clas 'Castle' a chaidh a dhealbhachadh dha Rèile na Gàidhealtachd a bh' ann an HR 28. Chaidh a togail le Companaidh Locomotaibhean Bhreatainn a Tuath agus fhuairear i ann an1913. An dèidh a' bhuidhneachaidh b' e LMS 14689 a bh' innte agus lean i ann an seirbheis gua an deach a toirt a-mach à seirbheis san t-Sultain 1944.


text:
- TIOTAL
- Trèana a' dol gu tuath aig Stèisean Dail na Spideil
- EXTERNAL ID
- PC_HRS_STATIONS_001_350
- ÀITE
- Dail Chuinnidh
- SGÌRE
- Bàideanach
- SIORRACHD/PARRAIST
- INBHIR NIS: Lagan
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27066
- KEYWORDS
- Druim Uachdair
prìomh-loidhne
Rathad-iarainn na Gàidhealtachd
Anns an dealbh seo, chithear Stèisean Dail Chuinnidh, tuath air bràigh Dhrum Uachdair air a' phrìomh-loidhne eadar Peairt agus Inbhir Nis. Tha an dealbhadair a' coimhead gu Peairt. Tha trèana air a' tarraing le air. 146 a tha a' dol gu tuath a' dol seachad air loco 4-4-0 nas sine a tha a' dèanamh shunting anns na taobh-loidhnichean air an làimh chlì.
Dh'fhosgail stèisean Dail Chluinnidh 1 Sultain 1893. Tha e fhathast fosgailte airson trèanaichean luchd-siubhail. Sguir seirbheisean bathair 27 Faoilleach 1967.
Tha an loco Castle Class àir 146 'Skibo Castle' a' tarraing na trèana. Chaidh na locothan seo a thoirt a-steach ann 1900 airson nan trèanaichean luath air a' phrìomh-loidhne eadar Peairt is Inbhir Nis. Bha iad an uair sin air an cleachdadh air seirbheisean nach robh a cheart cho cudromach. Chaidh cuid aca a chur gu deas airson seirbheisean à Glaschu agus à Sruighea don Òban agus chaidh an cleachdadh gus na 1930an is 1940an.
Tha na carbadan uile nan carbadan aig Rathad-iarainn na Gàidhealtachd, a' gabhail a-steach salùn stiùirichean an rathaid-iarainn, an dàrna carbad bhon làimh chlì


text:
- TIOTAL
- Togalach Stèisean Dheimhidh
- EXTERNAL ID
- PC_HRS_STATIONS_001_362
- ÀITE
- Deimhidh
- SGÌRE
- Inbhir Nis
- SIORRACHD/PARRAIST
- INBHIR NIS: Deimhidh 's Dùn Fhlicheadaidh
- DEIT
- 15 Ògmhios 1960
- LINN
- 1960an
- CRUTHADAIR
- N D Mundy
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27078
- KEYWORDS
- Prìomh-loidhne
Rathad-iarainn na Gàidhealtachd
Anns an dealbh seo, chithear Stèisean Dheimhidh air an loidhne eadar an Aghaidh Mhòr agus Inbhir Nis. Tha an dealbhadair a' siubhail air trèana a tha a' dol gu deas.
Dh'fhosgail an loidhne 19 Iuchar 1897 nuair a dh'fhosgail an loidhne eadar Drochaid Chàrr agus Deimhidh fhosgladh. Chaidh seirbheisean a leudachadh gu Inbhir Nis 1 Samhain 1898. Sguir seirbheisean luchd-siubhail 3 Cèitean 1965 agus seirbheisean bathair 7 Sultain 1964. Tha an loidhne tron stèisean fhathast fosgailte


text:
Seada sgoinneil ga thogail ann am Port Rìgh
Tha Comhairle na Gàidhealtachd air cead a thoirt seachad airson seada uabhasach mòr a thogail ann am Port Rìgh.
Thathar an dùil gum bi rùm anns an t-seada airson co-dhiù trì lawnmowers, dà strimmer agus a’ chiad bhun-sgoil Ghàidhlig fa leth anns an eilean.
Ged a tha a’ mhòr chuid toilichte gun togar an seada, tha fhathast draghan ann mu staing sheadaichean eile anns an eilean.
Tha duine no dithis mì-thoilichte airson adhbharan eile a-rèir coltais:
“Is beag orm rudan a chòrdas le daoine no a dh’fheumas iad agus b’ fheàrr leamsa nam bitheamaid a teagaisg cànan feumail a leithid Mandarin Chinese no basket weaving san t-seada. Leis an fhìrinn innse chan eil mi idir deidheil air na planaichean, togalaichean san fharsaingeachd, daoine, rathaidean, eòin na mara no dà-chànanas am measg cloinne.”
Tha feadhainn san sgìre a’ gabhail dragh cuideachd gun tèid a’ choimhearsnachd a sgaradh agus gun cumar cogadh an aghaidh a chèile coltach ri “Mad Max: Road Warrior” mar a tha air tachairt anns a’ Ghearasdan.


text:
Rabhadh mun Ghàidhlig an Glaschu
Thuirt Comhairle Baile Ghlaschu gur dòcha nach tèid aca air foghlam tro mheadhan na Gàidhlig a thabhainn dhan h-uile duine tha ga iarraidh, a dh'aindeoin 's gu bheil an treas sgoil san amharc anns a' bhaile.
Bha coinneamh aig an ùghdarras oidhche Mhàirt gus beachdachadh air an t-slighe as fheàrr air adhart do dh' fhoghlam Gàidhlig sa bhaile.
Tha fàs mòr air tighinn air FTMG ann an Glaschu, is Bun-sgoil Ghàidhlig Ghleann Dail air fosgladh nas tràithe am-bliadhna, a bharrachd air Sgoil Ghàidhlig Ghlaschu a bh' ann roimhe.
Thàinig fhathast air cuid de phàrantan strì a dhèanamh 'son àite dhan cuid chloinne san sgoil ùir is an t-iarrtas cho mòr.
Leudachadh
Dh'innis a' Chomhairle aig an àm sin gun robh iad a' coimhead ris an treas sgoil Ghàidhlig a stèidheachadh.
Fiù 's ged a bhiodh sgoil ùr ann ge-tà, thuirt Ceannard Foghlaim na Comhairle, Maureen McKenna, gur dòcha fhathast nach biodh àite ann am foghlam Gàidhlig dhan a h-uile duine a bha ga iarraidh.
"Ann an saoghal sònraichte bhiodh taghadh aig pàrantan is bhiodh àite ann am foghlam Gàidhlig dhan a h-uile neach a bha ga iarraidh.
"S e firinn na cùise, ann am baile mòr mar Ghlaschu, gum feum sinn an t-iarrtas a th' ann a làimhsicheadh taobh a-staigh ar buidseat", thuirt i.
Cuingealachadh
Dh'aidich i nach robh Bun-sgoil Ghàidhlig Ghleann Dail mòr gu leòr bho thùs, ach gun robh a' Chomhairle air an cuingealachadh leis an làraich, is thuirt i gu bheil an t-ùghdarras air leasanan ionnsachadh.
Ma 's e is gum bi an treas sgoil ann, thuirt i, dh'iarradh iad làrach nas motha.
Tha trì làraich ann an iar dheas a' bhaile san amharc aca, is coltas ann gum biodh e na bu shaoire dhaibh seann sgoil a leasachadh seach sgoil ùr a thogail, is dh'fhaodadh gun rachadh sgoil Ghàidhlig a chur air an aon làraich ri sgoil Bheurla, mar a thachair le Sgoil Ghleann Dail.
Bidh co-chomhairle ann ath-bhliadhna, is dh'fhaodadh sgoil ùr a bhith ann an ceann ceithir bliadhna.
Bidh cothrom eile aig daoine beachdachadh air a' ghnothach Diluain 28mh den t-Samhainn aig Sgoil Ghàidhlig Ghlaschu eadar 6f is 8f.


text:
Coinneamh às dèidh draghan mu chidhe Ùige
Dh'aontaich oifigearan aig Comhairle na Gàidhealtachd coinneamh shònraichte a chumail le iasgairean a tha a' cleachdadh Chidhe Ùige anns an Eilean Sgitheanach.
Chaidh plana airson an caladh a leasachadh airson bàta-aiseig ùr a thaisbeanadh anns a' bhaile Diulain.
Chaidh draghan a nochdadh cheanna, gu h-àraid am measg iasgairean Ùig, nach eil na buidhnean a tha a' toirt na h-obrach air adhart, CMAL agus Comhairle na Gàidhealtachd, air èisteachd cheart a thoirt dhaibh.
Ach thuirt an t-iasgair Aonghas MacLeòid gun deach adhartas a dhèanamh aig coinneimh na seachdain-sa.
"Às dèidh an tachartais seo a-nochd, tha coltas ann gu bheil iad air tòiseachadh feart a thoirt do na beachdan againn.
Fiosrachadh mionaideach
"Tha iad air coinneamh a chur air dòigh còmhla ruinn anns na beagan mhìosan air thoiseach oirnn 'son na beachdan againn a thoirt air adhart.
"Agus tha coltas orra gu bheil iad, gu ìre, a' cur barrachd suim anns na puingean againn air sàilleabh chan eil leasachadh sam bith air a bhith ann 'son iasgairean aig a' chidhe 'son 15 bliadhnaichean.
Tha an t-ùghdarras ionadail ag ràdh gu bheil iad a' cur fàilte air beachdan dhaoine, gu h-àraid air beachdan nan iasgairean.
Thuirt Cailean Howell, Ceannard Bun-structair aig Comhairle na Gàidhealtachd: "Gu dearbh fhèin, gabhaidh sinn na beachdan sin air bòrd.
"An diugh, tha sinn air aontachadh gu bheil sinn a' dol a choinneachadh ris na h-iasgairean agus na daoine a tha a' cur feum air a' chidhe agus coimhead air an fhiosrachadh mhionaideach 'son dèanamh cinnteach gu bheil sinn ga fhaighinn cho math 's as urrainn dhuinn.
Tha dùil gun tèid a' choinneamh sin a chumail ro dheireadh na bliadhna.


text:
Soirbheachas aig Àrd-sgoil Thobar Mhoire
13 An t-Samhain 2015 Ùraichte aig Ùraichte aig
Tha e coltach gun do shoirbhich gu math le siostam ùr a chuir àrd-sgoil an Earra-Ghàidheal an sàs gus barrachd smachd a thoirt do sgoilearan ann a bhith a' stiùireadh nan cùrsaichean aca.
Dh'èirich an àireamh do sgoilearan a shoirbhich anns na deuchainnean aca aig Ard-sgoil Thobar Mhoire 14% am-bliadhna.
Chan eil ach còig deug sgoil air feadh an t-saoghail a tha a' leantainn nam modhanan aig an Ollamh Iain Hattie.


text:
- TIOTAL
- Sealladh de phìomh thogalaichean an stèisein aig Dùn Chailleann
- EXTERNAL ID
- PC_HRS_STATIONS_001_449
- ÀITE
- Dùn Chailleann
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Dùn Chailleann 's Dubhailigh
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27172
- KEYWORDS
- Rèile na Gàidhealtachd
HR
rathaidean-iarainn
Prìomh thogalaichean an stèisein bhon àrd-chabhsair sìos aig Dùn Chailleann.
Chaidh Dùn Chailleann (Biornam bho thùs) fhosgladh air 7 An Giblean 1856. Tha e 24 cilemeatair gu tuath air Peairt agus b' e an ceann-uidhe sealach airson seachd bliadhna gus an deach an loidhne a leudachadh gu Baile Chloichrigh.
Fhuair Rèile Pheairt & Dhùn Chailleann Achd Pàrlamaid air 10 An t-Iuchair 1854 airson loidhne eadar Snaim Stanlaidh agus Biornam, air taobh eil na Tatha bho Dhùn Chailleann. Bha an stèisean a' faighinn seirbheis an toiseach bho Rèile Meadhan-thìre Alba agus an uair sin Rèile an Ear-Thuath Alba mus tàinig e gu bhith na phàirt de Rèile na Gàidhealtachd


text:
- TIOTAL
- Loch Lùbnaig
- EXTERNAL ID
- QZP40_179A_355
- ÀITE
- Loch Lùbnaig
- SIORRACHD/PARRAIST
- PEAIRT
- DEIT
- 1863
- LINN
- 1860an
- CRUTHADAIR
- E F Vans
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30992
- KEYWORDS
- Loch Lùbnaig
lochan
Sealladh de Loch Lùbnaig. Thugadh an dealbh bhon leabhar aig Seòras agus Pàdraig Anderson 'Guide to the Highlands and Western Islands of Scotland including Orkney and Zetland, Part II, The Central, Southern, and Eastern Highlands, with the South side of the Moray Firth', an ceathramh clò-bhualadh, 1863, td 355. Tha na h-ùghdair ag ràdh gur e an Loch 'caolas cumhang, mu chòig mìle de dh'fhaid, agus a' chuid mheadhanach gu ìre mhòir a' dèanamh ceart-cheàrn le gach ceann dheth. Tha na beanntan air gach taobh cas agus àrd, agus a' tighinn gu math dlùth ris an uisge.'


text:
Albannaich a' dèanamh air Èirinn
Bidh trì sgiobaidhean iomain Albannach ann an Èirinn aig an deireadh-sheachdain is iad a' dol an aghaidh cuid de na cluicheadairean iománaíochta as fheàrr a th' ann.
Bidh a' chiadh gheama ann oidhche Haoine eadar na sgiobaidhean fo aois 21.
'S e dùbhlan a bhios ann dha na h-Albannaich òga agus làmh an uachdair aig na h-Èireannaich aig an ìre seo fad grunn bhliadhnaichean a-nise.
Os cionn sgioba na h-Alba ge-tà, tha fear a bha thall is a chunnaic - Raghnall Ros.
Bha Ros na phàirt de sgiobaidhean Albannach a bhuannaich geamaichean eadar-nàiseanta aig ìre fo 21 agus aig an ìre as àirde, is tha e dòchasach gun dèan na h-Albannaich òga nas fheàrr am bliadhna.
Beàrn
"Bha beàrn eadar na sgiobaidhean anns na bliadhnaichean a dh'fhalbh is feumaidh sinn am beàrn ud a dhùnadh," thuirt e.
"Rinn sinn rannsachadh air sgioba na h-Èireann is tha coltas glè làidir orra - ach tha deagh sgioba againne am bliadhna.
"An sgiobair againn, Ruairidh Ceannadach, chanainn gur e an cluicheadar-dìon as fheàrr aig Bail' Ùr an t-Slèibh, is tha Greg MacMhathain againn cuideachd, a tha air an t-uabhas thadhal a chur son Lòbhat sa Phrìomh Lìog.
"Bha e a' cur dragh orm son tacan a-nise nach robh na cluicheadaran as fheàrr fo 21 a' nochdadh anns an sgioba eadar-nàiseanta, ach am bliadhna, chanainn gu bheil sinn nas fhaisge air an sgioba as fheàrr a th' againn a chur air a' phàirce," thuirt e.
Solais
Thèid an geama seo air adhart fo na solais aig Pàirce St Josephs Doora Barefield ann an Inis, Co. an Chláir aig 19:30.
Madainn Disthairne thèid boireannaich na h-Alba an aghaidh sgioba thaghta camógaíochta à Co. an Chláir fhèin.
Chan eil fios dè cho làidir sa bhios na h-Èireannaich ach tha Alba air sgioba làidir le eòlas gu leòr a thaghadh is bidh iad an dòchas an geama a bhuannachadh son na treas bliadhna ann an sreath.
Bidh an geama ann aig 11:00 aig Pàirce Father McNamara ann an Co. an Chláir.
Geama nam fear
'S ann feasgar Disathairne a tha geama mòr nam fear agus Èirinn air thoiseach às dèidh a' chiad gheama ann an Inbhir Nis.
Chrìochnaich an geama sin 25-19 dha na h-Èireannaich ach bha boillsgeadh de dhòchas ann son Alba le dà thadhal anmoch bho Chaoimhin Bartlett agus Neil Dòmhnallach.
Fhuair Èirinn 2 phuing son an geama a ghlèidheadh agus puing eile son co-dhiù 2 thadhal fhaighinn.
Thug na tadhail anmoch puing do dh'Alba ge-tà son an sreath fhàgail aig 3-1 airson Èireann, is cothrom aig Alba fhathast air a ghlèidheadh.
Fhuair Alba spionnadh cuideachd leis an naidheachd nach bi Pàdruig Horgan a' cluich dha na h-Èireannaich Disathairne.
Cron
Rinn Horgan na h-uidhir de chron air Alba sa chiad gheama leis fhèin, is e a' crìochnachadh le 22 de na 25 puingean a fhuair an sgioba aige.
Tha Horgan a-nise air saor-làithean is bidh sin na fhaochadh do dh'Alba, ged a bhios aca ri sùil gheur a chumail air Seumas Callanan à Tiobraid Árann, a ghabas àite Horgan ann am buidheann na h-Èireann.
Bidh fios aig na h-Albannaich gum feum iad an dàrna geama a bhuannachadh son dà phuing fhaighinn, is bidh iad cuideachd gu mòr ag amas air co-dhiù dà thadhal fhaighinn air an là, gus puing eile a chosnadh.
"Chan eil sinn ach aig leathach slighe," thuirt manaidsear na h-Alba, Drew MacNèill.
"Tha cothrom againn fhathast - is nì sinn oidhirp mhòr thall ann an Èirinn," thuirt e.
Tha an geama ann aig Páirce Uí Chíosóg ann an Inis aig 14:05 is thèid a chraoladh beò air BBC Alba.


text:
Busaichean dol a' sheachnadh slighe Mhalaig/Armadail
Thuirt dà chompanaidh bhusaichean gu bheil iad am beachd an t-slighe-aiseig eadar Malaig agus Armadail a sheachnadh leis gu bheil na h-uiread de mhì-cinnt ann mun chlàr-ama.
Bha Caledonian Mac a' Bhruthainn a' cleachdadh dà aiseig as t-samhradh, an àite an MV Coir' Uisg' ach bha trioblaidean leis an alt-aiseig nuair a bha làn ìosal ann.
Chaidh an MV Coir' Uisg' a thogail a dh'aona ghnothach airson na slighe eadar Malaig is Armadail, ach le leudachadh air sgeama RET, cho-dhuin Cal Mac an Coir' Uisg' a ghluasad gu Caol Mhuile.
Clàr-ama
Le làn ìosal ann an Caolas Shlèite bha trioblaid aig an dà bhàta a chaidh a chur an àite a' Choir' Uisg', agus bha gearainean gu leòr ann nach robh iad a' cumail ris a' chlàr-ama.
A-nis tha Kleeman Tours agus companaidh eile, nach deach ainmeachadh fhathast, air innse dhan bhall-parlmaid, Ceit Fhoirbeis nach tèid iad faisg air an t-slighe an ath bhliadhna, leis cho mì-chinnteach 's a bha cùisean dhaibh am bliadhna.
Thuirt Ms Fhoirbeis gu bheil iomagan oirre le cuid de chompanaidhean bhusaichean a' dol a sheachnadh an Eilein Sgiathanaich agus gu bheil seo a' sealltainn gum feumar aiseagan a tha freagarach airson na slighe.
Thuirt fear-labhairt Chaledonian Mhic a' Bhruthainn gu bheil iad air a bhith bruidhinn ri companaidhean bhusaichean a thaobh nam planaichean son as t-samhradh seo tighinn, 's gu bheil iad a' dèanamh an dìchill freagairtean fhaighinn dhaibh.
Thuirt e cuideachd gu bheil gu lèor de chompanaidhean bhusaichean air bùcadh leotha mar-thà son na h-ath bhliadhna 's gu bheil e coimhead gu math fallain.
Aon uair 's gun tèid an clàr-ama aontachadh, thuirt e, thèid fhoillseachadh.


text:
- TIOTAL
- Canàl A' Chrìonain
- EXTERNAL ID
- PC_JMSTRACHAN_009
- ÀITE
- Sligh'-uisge a' Chrìonan
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28865
- KEYWORDS
- canàl
slighean-uisge
còmhdail
bàtaichean
Tha Canàl a' Chrìonain a' ruith bho Rubha Aird Driseig air Loch Fìne gu Crìonan air Caolas Dhiùra. Chaidh a dhealbhachadh gus an taobh an iar agus na h-eileanan a cheangal ri beul an Abhainn Chluaidh a' seachnadh turas fada timicheall air leth-eilean Cinn Tìre. Thòisich obair air a' chanàl ann an 1794 fo stiùireadh an innealadair Iain Rennie. Dh'fhosgail e ann an 1801, dà bhliadhna na b' fhaide na bha an dùil, an dèidh dha barrachd airgid a chsg na bha an dùil agus gun e air a chrìochnachadh cho math 's a b' urrainn dha. An dèidh mòran thrioblaidean, chaidh Tòmas Telford fhastadh airson ath-dhealbhachadh a dhèanamh air pìosan dheth ann an 1816. Tha 15 àitean-glasaidh air a' chanàl a tha naoi mìle a dh'fhaid agus bidh e a' ruigheachd àirde de 65 troigh os cionn ìre na mara. Air sgàth 's gu bheil an dà cheann dheth fosgailte ris a' mhuir tha buaidh aig a' mhuir-làn air agus mar sin bidh e a' call tòrr uisge. Airson dèanamh cinnteach nach bi e a' fàs tioram nuair a bhios an canàl a' ruigheachd àirde, tha seachd lochan a' leigeil uisge a-steach ann.
Thàinig Canàl A' Chrìonain fo smachd Slighean-uisge Bhreatainn ann an 1962 agus bidh eadar 2000 agus 3000 soitheach, a'
mhòr-chuid dhiubh nam bàtaichean-cuairt, ga chleachdadh gach bliadhna


text:
Yohimbe rùsg earrann
Goirid Tuairisgeul:
[Ainm Laideann] Corynante Yohimbe [Plant tùs] Yohimbe rùsg a chruinneachadh bho Afraga [Sònrachaidhean] Yohimbine 8% (HPLC) [Coltas] Red Brown Fine Pùdar [Particle meud] 80 mogaill [Call air tiormachadh] 5.0% [trom Metal] 10PPM [ earrann lionn-sgaoilidh] Ethanol [Storage] Bùth ann an cool & tioram sgìre, cùm air falbh bho na dìreach solas agus teas. [Package] paisgte ann am pàipear-drumaichean agus dà pocannan plastaig a-staigh. Cuideam lom: 25kgs / druma [Dè tha yohimbe] Yohimbe tha craobh a 'fàs ann an Afraga, agus air na tùsanaich a tha ...
bathar Detail
bathar Tags
[Ainm Laideann] Corynante Yohimbe
[Plant tùs] Yohimbe rùsg a chruinneachadh bho Afraga
[Sònrachaidhean] Yohimbine 8% (HPLC)
[Coltas] Red Fine Brown a Ghlanadh
[Particle meud] 80 mogaill
[Call air tiormachadh] 5.0%
[Trom Metal] 10PPM
[Extract lionn-sgaoilidh] Ethanol
[Storage] Bùth ann an cool & tioram sgìre, cùm air falbh bho na dìreach solas agus teas.
[Package] paisgte ann am pàipear-drumaichean agus dà pocannan plastaig a-staigh. Cuideam lom: 25kgs / druma
[Dè tha yohimbe]
Yohimbe tha craobh a 'fàs ann an Afraga, agus air na tùsanaich a tha a' cleachdadh an rùsg amh agus ga ionnlaid compound gus cur ri feise mhiann agus coileanadh. Yohimbe air a bhith air a chleachdadh airson linntean mar aphrodisiac. Tha e air a bhith fiù 's a' smocadh mar hallucinogen. An-diugh, Yohimbe rùsg earrann seo air a 'mhòr-chuid air a chleachdadh gus dèiligeadh ris a impotence airson fireannaich agus boireannaich.
Nuair a shluigeil, Yohimbe Tha tionndadh chun an t-sruth-fala, agus Yohimbe a Bragar bhuaidh a 'tighinn bho a chomas a bhith a' meudachadh sruth fala do na genitals - agus seo a 'buntainn an dà chuid fireannaich agus women.Aside bho a aphrodisiac bhuaidh, rannsachadh ùr cuideachd a' sealltainn gu bheil Yohimbe tha cumhachdach antioxidant buaidhean.
.
[Dleastanas]
Yohimbe rùsg Extract Sochairean £ º
1.It tha an aphrodisiac airson an dà chuid fireannaich agus boireannaich
2.Be a chleachdadh gus sabaid impotence
3.It a shealltainn a bhith cumhachdach antioxidant
4.It cuideachd a 'cuideachadh le stad a chur air bho bhith a' dol cuislean clogged
5.It 'cuideachadh le bhith coileanadh ghnèitheasach, a' meudachadh libido
6.Ithas cuideachd air a bhith air a shealltainn airson cuideachadh gus casg a chur air ionnsaighean chridhe


text:
- TIOTAL
- Trèana Cadail Eadar-Mòr-bhailtean san àrd-chabhsair a tuath ann an Inbhir Nis, 1978
- EXTERNAL ID
- PC_HRS_STATIONS_001_769
- ÀITE
- Inbhir Nis
- DEIT
- 2 Ògmhios 1978
- LINN
- 1970an
- CRUTHADAIR
- D Gould
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27477
- KEYWORDS
- Rèile na Gàidhealtachd
HR
Trèana Cadail Eadar-Mòr-bhailtean san àrd-chabhsair a tuath ann an Inbhir Nis.
Dh'fhosgail Rèile Inbhir Nis & Inbhir Narainn stèisean ann an Inbhir Nis an toiseach air 7 An t-Samhain 1855 agus dh'fhàs e gu bhith na ionad rèile na Gàidhealtachd le slighean a' dol gu deas gu Peairt agus nas fhaide; an ear gu Obar Dheathain, an iar gu Caol Loch Aillse agus gu tuath gu Inbhir Ùige. Tha e fhathast fosgailte.


text:
Cobhair air bàt'-iasgaich
Bha criutha bhàta-teasairginn Inbhir Theòrsa aig muir fad còrr air naoi uairean de thìde Diardaoin 's bàt'-iasgaich ann an èiginn an iar air Sgrabasdal.
Chuir criutha an "Sparkling Line" brath-èiginn a-mach mu 12:00f, 's trioblaid ann le propeilear a' bhàta.
Bha sianar iasgairean air bòrd.
A' strì ri sualaichean mòra, chaidh aig sgioba a' bhàta-teasairginn air ceangal a dhèanamh ris a' bhàta ach bhris sin grunn thursan fhad 's a bhathar ga slaodadh air ais gu port.
Ràinig iad cidhe Sgrabasdail ro 10:00f Diardaoin.


text:
- TIOTAL
- Luchd-obrach nam bàtaichean teasairginn a' cruinneachadh airgid airson taigh ùr dhan bhàta teasairginn ann an Cille Chiaran
- EXTERNAL ID
- QZP27_490
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30702
- KEYWORDS
- Teàrlach MacRuairidh
Cille Chiarain
An Cidhe Ùr
Buidheann Nàiseanta nam Bàta Teasairginn
Luchd-obrach nam bàtaichean teasairginn clì gu deas: Uilleam Mac Ille Chriost (Oakey) Teàrlach Durnin (An Diùc) Calum Newlands (Mowlam) Bha na fir a' cruinneachadh airgid airson bàta teasairginn agus togalach aig Cille Chiarain
Dh' fhosgail a' chiad stèisean airson bhàtaichean teasairginn ann an sgìre Cheann Tìre aig a' Chidhe Ùr, Ceann Loch Cille Chiarain ann an 1861.
B'e Teàrlach MacRuaraidh, am fear-deilbh, rùnaire Buidheann Rìoghail Nàiseanta nam Bàta Teasairginn fad iomadh bliadhna agus thog e iomadh dealbh de thachartasan a bha a' cruinneachadh airgid mu Cheann Loch Chille Chiarain
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
- TIOTAL
- Loidhne Rèile ann an sneachda c1895
- EXTERNAL ID
- CAITHHORZ_THUFM_PH125
- ÀITE
- neo-aithnichte
- DEIT
- 1895
- LINN
- 1890an
- NEACH-FIOSRACHAIDH
- Caithness Horizons
- AITHNEACHADH MAOINE
- 4307
- KEYWORDS
- rèilichean
loidhnichean rèile
droch shìde
sìde fìor chruaidh
Ann an geamhraidhean fìor cruaidh, dh'fhaodaiste trì einnseanan a cheangal ri chèile, còmhla ri fear de thrì chroinn sneachda eadar-dhealaichte, airson na loidhnichean a rèiteach. B' fheudar do loidhnichean an dìon o chuitheachan le feansaichean air an togail gu tric le seann thrasnan.
An dèidh sin, chuireadh sèidearan sneachda an àite nam feansaichean, agus bha iad a' cleachdadh na gaoithe gus na loidhnichean a' rèiteach. Chan eil cuitheachan air an loidhne cho tric 's a bha iad o na 1900an, seach gu bheil mòran eòlais ann air a bhith a' dèiligeadh ri aimsir chruaidh agus gu bheil na geamhraidhean na Gàidhealtachd nas tlàithe.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Burgos
’S e baile mòr faisg air Vitoria-Gasteiz ann an cridhe na Spàinne a th’ ann am Burgos (IPA: burɣos). Tha e suidhichte aig 859m os cionn ìre na mara,[1] 224km air falbh bho Mhadrid, prìomh-bhaile na Spàinne, agus 618km bho Bharcelona.[2] Tha 179,906 daoine a’ fuireach ann am Burgos.[3] A bharrachd air sin, ‘s e prìomh-bhaile na Roinne Burgos a th’ann cuideachd.
Susbaint
Freumhan an ainm[deasaich | deasaich an tùs]
Tha a h-uile coltas ann gur ann à burgus ann Laideann - às a' Ghreugais ΠύpYoς (pyrgos) airson tùr - a tha ainm a' bhaile. A bharrachd air sin, tha an t-eileamaid gu matha cumanta ann an Castilla. B' e Caput Castellae (Gàidhligː Ceann a' Chaisteil) a chanadh ris nuair a bha an sgìre fo bhuaidh nan Ròmanach. A dh'aindeoin sin, tha cuid a' ràdh nach eil sin idir ceart agus gur ann à baurg ann an Gotais a tha e, eadar na Ròmanaich agus na h-Arabaich.[4]
Eachdraidh[deasaich | deasaich an tùs]
B' e na Ceilt-Ibearaich o shean a stèidhich am baile agus b' ann leotha a bha an t-àite nuair a ràinig na Ròmanaich. Bha am baile agus an sgìre fo bhuaidh nan Ròmanach fad linntean, mar phàirt Hispania Citerior agus an uair sin Hispania Tarraconensis. Chruthaich Diego Rodríguez Porcelos caisteal an seo ann an 884,[5] air na crìochan eadar na Muslamaich agus Crìostaidhean. Mar a b’àbhaist san Spàinn, chuireadh ainm a’ bhaile air an roinn nuair a chaidh a stèidheachadh ann an 1833.[6] Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach toisichidh Cogadh Sìobhalta na Spàinne ann an 1936.[7] Stèidhichte Francisco Franco a phrìomh-bhaile an seo gu ruige deireadh a' chogaidh.[8]
Cruinn-eòlas[deasaich | deasaich an tùs]
A rèir figearan an Riaghlatais, 's e an t-Iuchar agus an Lùnasdal na mìosan as teotha agus 's e am Faoilleach a' mhìos as fhuaire ann am Burgos.[9] Cha tuit ach 476mm de dh'uisge air a' bhaile fad na bliadhna - 551mm nas lugha na Steòrnabhagh - leis gur e àite àrd tioram a th' annː
Bailtean Co-cheangailte[deasaich | deasaich an tùs]
- Brugge, A' Bheilg
- Loudun, An Fhraing[10]
- Morelia, Meagsago
- Pessac, An Fhraing
- San Juan de los Lagos, Meagsago
- Settat, Maroco
- València, An Spàinn
- Vicenza, An Eadailt
Iomraidhean[deasaich | deasaich an tùs]
- ↑ Aemet
- ↑ Distance Calculator
- ↑ Cunntas-sluaigh na Spàinne
- ↑ Wright J., A Primer of the Gothic Language, 1982
- ↑ Condado de Castilla
- ↑ Ethnoterritorial Concurrence and Imperfect Federalism in Spain
- ↑ Hurtado V., La Sublevación, 2010, Barcelona: DAU. ISBN 978-84-936625-6-1
- ↑ Actas de Historia
- ↑ Aemet
- ↑ La Razón


text:
£500,000 Eòrpach do chumhachd mhara
Fhuair companaidh cumhachd mara an Alba còrr air £500,000 bhon Aonadh Eòrpach airson cuideachadh le bhith a' leasachadh nan innealan aca.
Thuirt Aquamarine Power gun tèid an t-airgead seo a chleachdadh ann an co-bhanntachd le luchd-rannsachaidh ann an Èirinn airson an uidheamachd aca a dhèanamh nas èifeachaiche.
Thàinig an naidheachd mu airgead a bharrachd do Aquamarine power is daoine bho ghnìomhachas cumhachd na mara a' coinneachadh airson co-labhairt ann an Inbhir Nis.
Thuirt a' bhuidheann a chuir a' cho-labhairt air adhart. Scottish Renewables, gun cuidich an taic-airgid le bhith a' toirt innealan na companaidh dhan mhargaidh, agus gu bheil e a' sealltainn gu bheil Alba aig teis-meadhain leasachaidhean sa ghnìomhachas.
Ach chan eil eachdraidh air an taobh. Chaidh a' chompanaidh Pelamis a bha cuideachd an sàs ann an cumhachd na mara fodha le fiachan luach nam milleanan notaichean.
Tha cuideachd teagamhan ann gum pàigh £500,000 airson an adhartais air a bheil feum airson an uidheamachd a thoirt a-mach às an deuchlainn gus airgead a chosnadh is cumhachd a chruthachadh.
Chan eil fios le cinnt nas motha cuin a thig leasaichean a tha san amharc aig Aquamarine faisg air Leòdhas is Arcaibh air adhart.


text:
Tarragona
‘S e baile mòr agus port cudromach air an àirde an ear-thuath na Spàinne a th’ ann Tarragona (IPA: tərə'ɣonə). Tha Tarragona suidhichte ri beulaibh na Mara Mheadhanach, aig 56m os cionn ìre na mara,[1] aig inbhir na h-aibhne Francolí.[2] Tha Tarragona 552km air falbh bho Mhadrid, prìomh-bhaile na Spàinne, agus 100km bho Bharcelona, am baile as motha agus prìomh-bhaile Chatalòinia.[3] Tha 140,323 daoine a’ fuireach ann an Tarragona,[4] an 6mh baile as motha ann an Catalòinia agus an 46mh baile na Spàinne.[5] A bharrachd air sin, ‘s e prìomh-bhaile na Roinne Tarragona a th’ann Tarragona cuideachd.
Susbaint
Freumhan an ainm[deasaich | deasaich an tùs]
‘S ann gu math connspaideach ‘s a tha Freumh-fhaclachd an àite seo. Tha beul-aithris na sgìre ag ràdh gur ann à Tarraho, mac Tubal anns a' Bhìobal a tha an t-ainm ach chan eil duine sam bi a' gabhail ri sin a-nis. Bha Strabo dhen bheachd gun d' fhuair am baile ainm rìgh na h-Èipheit, air an robh Taharqa.[6] A dh'aindeoin nan teòiridhean seo, tha e coltach gur ann à Tarqon (Gàidhlig: Dùn) ann am Foinìsis a tha e. Tha cruth na tìre a' gabhail ri sin leis gu bheil dùn nàdarra ann far a bheil Tarragona. Chaidh sin atharrachadh gu Tarraco no Arce Potens Tarraco ann an Laideann nuair a bha an sgìre fo bhuaidh nan Ròmanach.[7]
Eachdraidh[deasaich | deasaich an tùs]
Chuireadh ainm a’ bhaile air an roinn nuair a chaidh a stèidheachadh ann an 1833.[8]
Cruinn-eòlas[deasaich | deasaich an tùs]
A rèir figearan an Riaghlatais, 's e an Lùnastal a' mhìos as teotha agus 's e am Faoilleach a' mhìos as fhuaire ann an Tarragona.[9] Cha thuit ach 560mm de dh'uisge air a' bhaile fad na bliadhna - 613mm nas lugha na Steòrnabhagh (1173mm)[10] - leis gur e àite gu math tioram a th' ann.
Bailtean Co-cheangailte[deasaich | deasaich an tùs]
- Klagenfurt, An Ostair
- Pompeii, An Eadailt
- L'Alguer, An Eadailt
- Stafford, Sasainn
- Avignon, An Fhraing
- Orléans, An Fhraing
Iomraidhean[deasaich | deasaich an tùs]
- ↑ Mongabay
- ↑ Riu Francolí
- ↑ Distance Calculator
- ↑ Cunntas-sluaigh na Spàinne
- ↑ Bailtean na Cruinne
- ↑ Medieval Mediterranean Ports: The Catalan and Tuscan Coasts, 1100 to 1235, Orvietani Busch S., BRILL, ISBN 90-04-12069-6.
- ↑ Auson. Class. Urb. 9; cf. Mart. x. 104
- ↑ Ethnoterritorial Concurrence and Imperfect Federalism in Spain
- ↑ Climate Data
- ↑ Oifis na Sìde


text:
ADSS càball Guy greimeachadh JS
Bathar fiosrachaidh:
Marbh a chluich deireadh Guy grèim, JS were developed to grip the ADSS fiber optical cable while construction of internet network lines on wood poles or concrete towers, as analog of classical wedge tension clamps. ADSS cable in applied in telecommunications, and our distribution dead ends are depended by telecom distribution and network construction companies.
ADSS preformed uèir Guy grèim, JS chaidh a dhèanamh de teth dip galvanised stàilinn, ASTM A475 ìre de uèir slat.
ADSS distribution dead ends guy-grip do not require any tool for installation and can be mounted on fibre optic càball, directly. Overhead ADSS dead end JS type do not require and protective rods or side splices, it can be installed straight on the fiber cable jacket.
Tha an ìomhaigh ADSS preformed trom air a thomhas ann an òrdugh gus lùghdachadh a 'insertion call solas chomharran. A bharrachd, tha a 'chompanaidh againn air rannsachadh gu leòr seòrsaichean helical teannachadh dèilig agus tha sinn comasach air a mhaidseadh ar uèir a chruthachadh marbh cinn ri ur ADSS càball meud, a-rèir luchd-obrach is a-muigh an trast-thomhais.
bathar Detail
bathar Tags
Jera preform loidhne a tha comasach atharrachadh ADSS a 'cluich ann an co-rèir ri sònrachadh de ADSS càball, cho math, no a' leasachadh bathar ùr airson càball dearbh meud ann an 7 làithean.
Againn air fad shnìomhanach chruth uèir bathar air a chur fo dheuchainn agus a dhearbhadh gus sàsachadh feumalachdan ar luchd-cleachdaidh.
Jera preformed tha iomlan raon deuchainn uidheam a dhol air adhart an t-seòrsa deuchainn helical loidhne bathar, preformed Guy greimeachadh marbh cinn.
Tha sinn a 'cur cudrom air càileachd agus iomlan raon de stàilinn a chruthachadh Guy dèilig, a tha a' gabhail a-steach: ADSS sgaoileadh marbh cinn , Strand Guy dèilig ,crochaidh dèilig ,Galvanised stàilinn taobh taidh ,leig uèir marbh cinn ,dà ceanglaichean ,insulator mullach ceanglaichean ,armachd slatan , full tension splices, thimbles, pole fittings (anchor shackles, ball eye), Thàinig Uèir Accessories , motion control damper etc.
Fàilte gu fios thugainn


text:
Sealladh Mara air Òrain Ghàidhlig - an dàrna tarraing
Cinn-latha: 06/08/18 - 10/08/18
Cosgais: £260 (£180 do dh'oileanaich)
Neach-teagaisg: Margaret Stewart
Maoineachadh ILA ri fhaighinn: Chan eil
Clàraich an-dràsta!
Tha Sabhal Mòr Ostaig air leth toilichte cùrsa eile a thabhann am bliadhna leis an t-seinneadair agus eòlaiche cultair, Maighread Stiùbhart.
Tha Maighread a’ toirt tuilleadh blas na mara thugainn leis a' chùrsa seo agus cuideachd criomagan de dh’eachdraidh tro na h-òrain, a’ rannsachadh an dìleab luachmhor a th’againn de dh’òrain Ghàidhlig co-cheangailte ris a’ mhuir a cheart cho math ri cleachdaidhean, agus eachdraidh mharaireachd air a’ Ghàidhealtachd.
Tha an cùrsa freagarrach do dh’oileanaich ùra no do neach a bh' air a’ chùrsa an-uiridh, oir 's e òrain a bharrachd 's na bh' air a’ chiad chùrsa a bhios Maighread a’ teagasg.
Bidh an cùrsa a' gabhail a-steach cuid de na cuspairean a leanas:-
- Ainmean-àite air oirthir na Gàidhealtachd
- Briathrachas co-cheangailte ri bàtaichean agus a’ togail bhàtaichean
- A’ cruinneachadh toradh na mara airson biadh agus baoiteadh
- An Gnìomhachas Iasgaich air taobh siar Alba
- Fionn-Sgeòil agus Òrain mu Chreutairean na mara.
- Sgeulachdan agus Òrain air Cùl-mhùtairean, Spuinneadairean, Iasgairean, Seòladairean & Eilthirich
- A Bhirlinn ann an t-sean bhàrdachd molaidh
- Òrain Iomraidh
- Òrain Sheòlaidh
- Òrain Iasgaich / Iasgairean
- Òrain Clann-nighean an Sgadain
- An Sgaradh Marachd - Eilthireachd agus Dealachadh
- Gràdh Mara an aghaidh Beatha air Tìr, Cleamhnas agus Beatha Teaghlaich
- Tuiridhean Bàthaidh
Bidh an cùrsa seo freagarrach do dh’fhileantaich agus luchd-ionnsachaidh na Gàidhlig aig gach ìre dhaibhsan aig a bheil glè bheag de Ghàidhlig, no a tha gun Ghàidhlig idir, ach aig a bheil ùidh ann a bhith ag ionnsachadh a’ chànain ann an co-theacsa òrain Ghàidhlig is cùisean traidiseanta. ’S e cùrsa dà-chànanach a tha seo le Gàidhlig is Beurla air an cleachdadh taobh a-staigh na Colaiste.


text:
Dealan-dè
Tuilleadh mar seo:
Cliù nan Saighdearan
Prògram Choinnich
Prògram Choinnich
Prògram Choinnich
Fiosraichean - Pòl Mac a' Bhreatannaich
Luchd-clàraidh - Cailean MacIllEathain
Item Person - Mac a' Bhreatannaich, Pòl
Geàrr-chunntas - Cunntas air àm an Dàrna Cogaidh.
Tha Pòl Mac a' Bhreatannaich ag innse mar a chaidh e dha na Paratroopers agus mun trèanadh a rinn iad mus deach iad a Normandy ann an 1944. Tha e a' leughadh rud a sgrìobh e fhèin mu bhith a' leum à plèana a bha na teine anns an adhar. Thàinig iad a-nuas am measg an nàmhad faisg air Varaville anns an Fhraing. Tha e cuideachd ag innse mun turas aige dhachaigh.
Fad a' Chlàir (h:m:s) - 00:14:29
Àm a' Chuspair - 1939 gu 1945
Àm Craolaidh - 1987.10.27
Cànan - Gàidhlig
Seòrsa - Rèidio
Cruinneachadh - BBC
Àireamh a' Chlàir - 36958
Àireamh an Teip Thùsail - DealanDe 1987.10.27 Reel80
Càileachd an Fhuaime - Math
Cruth Inneal a' Chlàir - R2R
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/36958/1
Bloighean:
Cluich pàirt 1 (00:14:29)
Cluich pàirt 2 (00:18:51)
Tweet


text:
Ath-chuinge Dùn Deòrsa gu Sràid Downing
Thèid ath-chuinge a chur gu Riaghaltas Bhreatainn Dihaoine a' cur an aghaidh phlanaichean sam bith airson Dùn Deòrsa faisg air Inbhir Nis a dhùnadh.
Thàinig e am follais san Ògmhìos an MOD gu robh a' dèanamh ath-sgrùdaidh air na th' aca de thogalaichean agus tha dragh ann gu bheil iad a' beachdachadh air a' ghearastan, a chaidh a thogail às dèidh Bliadhna Theàrlaich, a dhùnadh.
Ach chuir còrr 's 4,000 duine an ainm ris an ath-chuinge airson a shàbhaladh a bheir Ball-Pàrlamaid na sgìre gu Sràid Downing.
Thuirt an MOD nach tàinig iad gu co-dhùnaidhean mu na togalaichean fhathast.
Tha an Comh. Ailig Greumach ag ràdh gur e call a bhiodh ann nan dùnadh Dùn Deòrsa.
"Tha saighdearan a' tighinn 's a' falbh, ach tha am Freiceadan Dubh stèidhichte aig Dùn Deòrsa," thuirt e.
"Agus tha sin cudromach dhan sgìre, gu bheil iad fhèin an seo, 's gu bheil teaghlaichean aca a tha a' fuireach an seo.
"Agus a h-uile càil eile a tha an cois saighdearan a bhith anns a' bhaile.
"Tha mi a' smaointinn gur e buile a bhiodh ann.
"'S e buile cuideachd dhan sgìre, 's e aon de na togalaichean as eachdraidheil a th' againn a th' ann an Dùn Deòrsa, 's an uair sin bhiodh ceist ann dè bha a' dol a thachairt leis."


text:
Bàta-teasairginn làn-ùine don t-Òb
Bidh bàta-teasairginn ùr ag obair anns an t-Òb a t-seachdain seo, trì mìosan às dèidh dhan t-seirbheis tòiseachadh.
'S e bàta eadar-amail a bha a' frithealadh na sgìre gu ruige seo, ach 's e an Royal Thames a bhios stèidhichte ann an ceann a deas na Hearadh bho seo a-mach.
"Am bàta a th' air a bhith againn o thoiseach, cha robh ann ach tè a thàinig airson treiseig gus am biodh am bàta a bha a' dol a thighinn an seo ullamh airson tighinn," thuirt Cathraiche Comhairle Coimhearsnachd Cheann a Deas na Hearadh, Hamish Mac an Tàilleir.
"Tha am bàta sin a-niste deiseil.
Deuchainn
"O thàinig i (am bàta eadar-amail) o chionn trì mìosan, tha i air a bhith air gairm còig tursan.
"'S i deuchainn a tha seo airson bliadhna air a' char as lugha, agus chan eil sin ach dìreach airson tìde a thoirt do luchd nam bàtaichean-teasairginn faicinn ciamar a tha an stèisean seo ag obair.
"Agus 's ann an-àirde ris a' mheasadh a nì iadsan, co-dhiù tha an stèisean a' dol a dh'fhuireach no nach eil.
"Chan eil mòran de ghnothaich againne ris ach an t-seirbheis a ruith cho math 's is urrainn dhuinn.
"Tha gu bheil i a-muigh còig tursan ann an trì mìosan ag innse sgeòil fhèin.
"Tha an criutha a' fàs gu math fileanta 's iad a' sìor fhàs eòlach, 's bidh iad a' sìor thogail sgilean 's a' sìor ionnsachadh.
"Tha an criutha gu math dleastanach anns an rud a tha iad a' dèanamh, agus tha sinn gu math misneachail às an t-suidheachadh mar a tha e, agus tha sinn a' faicinn a rèir choltais gu bheil dùil gun tèid e air adhart," thuirt e.


text:
Ann an 2018, bidh Comhairle nan Leabhraichean, am prìomh bhuidheann airson litreachas Gàidhlig na h-Alba, a’ comharrachadh 50 bliadhna on a chaidh a stèidheachadh ann an Roinn na Ceiltis aig Oilthigh Ghlaschu.
Chaidh a’ chiad choinneamh dhen Chomann Leabhraichean (mar a bh’ air a’ bhuidheann aig an àm) a chumail air 20 Dùbhlachd 1968, fo stiùir an Àrd-Ollamh Ruairidh MhicThòmais.
B’ ann aig an Oilthigh a bha Comhairle nan Leabhraichean stèidhichte gu 1996, nuair a ghluais i gu Sràid Achadh a’ Mhansa ann am Partaig, far a bheil bùth-leabhraichean, oifis agus stòr ann fhathast. Thairis air na bliadhnaichean, tha Comhairle nan Leabhraichean air taic a chumail ri iomadh sgrìobhadair agus foillsichear gus an àireamh de leabhraichean Gàidhlig ann an clò àrdachadh.
Mar chomharra air 50 bliadhna de thaic agus leasachadh airson litreachas na Gàidhlig, bidh Comhairle nan Leabhraichean a’ taisbeanadh suaicheantas sònraichte tro 2018. Bha an suaicheantas air a dhealbhachadh le Anna Deplano aig Graficanna, agus thèid a chleachdadh air stuthan margaideachd is eile tron bhliadhna.
A bharrachd air na tachartasan Gàidhlig a bhios air prògraman fèisean litreachail nàiseanta is ionadail, leithid Aye Write, Fèis Leabhraichean Eadar-nàiseanta Dhùn Èideann agus Imprint, bidh Comhairle nan Leabhraichean a’ cur prògram sònraichte air dòigh de thachartasan thairis air 2018. Thèid tuilleadh fiosrachaidh mu dheidhinn a’ phrògraim seo fhoillseachadh tron bhliadhna.
Thuirt Rosemary Ward, Stiùiriche Chomhairle nan Leabhraichean:
“Tha sinn air leth moiteil gu bheil Comhairle nan Leabhraichean air a bhith ann am bith airson 50 bliadhna. Tha e cudromach luaidh a dhèanamh air Ruairidh MacThòmais, a bha os cionn stèidheachadh a’ bhuidhinn san Oilthigh ann an 1968, agus air an iomadh ball a chùm taic ri Comhairle nan Leabhraichean thairis air na bliadhnaichean is i a’ fàs gu bhith na buidheann soirbheachail. Chan eil teagamh nach bi bliadhna thrang romhainn, ach tha sinn a’ coimhead air adhart gu mòr ri bhith a’ comharrachadh a’ chinn-latha shònraichte seo.”


text:
Tha Baile Ùr an t-Slèibh air ais far bu dual dhaibh ann an Saoghal na Camanachd, ach bha slìghe fhada dhuilich aca a’ tilleadh – an cuir iad ris a’ ghlòir uair eile Disathairne an aghaidh Camanachd an Òbain? Eòghan ag aithris.
Daibhidh “Tarzan” MacRisnidh (WP:NFCC#4), Fair use, https://en.wikipedia.org/w/index.php?curid=35006894
Bha mi beannaichte a bhith an làthair aig Eilean Bheannachair ann am Baile Ùr an t-Slèibh Dihaoine sa chaidh agus am pròiseact Iomain Cholmcille a’ cumail a’ chiad cho-fharpais iomain airson bun-sgoiltean Gàidhlig.
Bha an latha air leth soirbheachail, le Comhairle na Gàidhealtachd agus FilmG a’ cur taic ris an tachartas agus sgoiltean a’ tighinn o air feadh na dùthcha airson latha a bha làn deagh chluiche agus deagh Ghàidhlig.
Is e Bun-sgoil Bhaile Ùr an t-Slèibh a rinn a’ chùis air Sgoil Ghàidhlig Ghlaschu anns a’ chuairt dheireannach agus an dà sgioba airidh air moladh airson cho math ’s a bha an cuid Gàidhlig agus an cuid iomain. (Fhuair Bun Sgoil Loch Abair, fo stiùir Claire Delaney an duais Ghàidhlig ge-tà)
Bha e cudromach gun robh a’ cho-fharpais ga cumail ann am Baile Ùr an t-Slèibh – fad bhliadhnaichean tha na tidsearan anns an aonad bheag sgairteil air a bhith a’ strì gu làidir airson daoine a thàladh dhan sgoil agus thathar an dòchas gum bi an soirbheachas seo a’ brosnachadh barrachd phàrantan san sgìre a bhith a’ cur an cuid cloinne gu Foghlam tro Mheadhan na Gàidhlig.
Ach cuideachd, ’s e Eilean Bheannachair fear de na goireasan iomain as fheàrr ann an Alba, leis an club as soirbheachaile ann an eachdraidh an spòrs, Comann Camanachd Bhaile Ùr an t-Slèibh, a’ cluich ann, agus iad a’ teannadh air an aonamh Cupa na Camanachd deug air fhichead aca a thogail Disathairne seo anns a’ Ghearasdan an aghaidh Camanachd an Òbain. Is e gèam air leth a tha an amhairc dhuinn. Chan eil an dà sgioba air coinneachadh san lìog fhathast agus tha Camanachd an Òbain sgileil, làidir agus dàna. Ma bhios sgioba sam bith a’ cur stad air na fir anns na lèintean geala is gorma, ’s iad na balaich.
Ged is e Ceann a’ Ghiuthsaich a chanadh fear àbhaisteach air Sràid Sauchiehall riut nan cuireadh tu a’ cheist air, “cò an sgioba a b’ fheàrr ann an iomain?”, a dh’innse na firinn cha robh na nàbaidhean aig a’ Bhaile Ùr a’ cumail ceann a’ mhaide riutha gus na bliadhnaichean mu dheireadh den Fhicheadamh Linn nuair a thàinig na làithean buidhe chun nam Borthwicks, Caomhain Thain, Daibhidh MacAnndrais agus mu dheireadh, an sàr-chluicheadair e fhèin, Raghnall Ros.
Air feadh na seasgadan, na seachdadan agus tràth sna h-ochdadan, ’s e am Baile Ùr a bhiodh aig bàrr – Siosalaich, Frisealaich, Caimbeulaich, Clann ’Ic an Tòisich, Clann ’Ic Rath agus na bràithrean ainmeil o Chlann ’Ic Risnidh, Rab agus “Tarzan” – ma bha fuamhairean riamh beò, ’s ann ann am Bàideanach a tha an sliochd latha an-diugh. Bidh daoine fhathast a’ bruidhinn air na blàran a bhiodh eatorra agus Caolas Bhòid, leis na duaisean mòra airgid a’ tilleadh gu tuath mar bu trice.
Thàinig an ginealach gaisgeil sin gu crìoch mu dheireadh thall nuair a chaidh am beatadh leis na Sgitheanaich an latha eireachdail ud anns a’ Ghearasdan ann an 1990, agus fad cha mhòr còig air fhichead bliadhna, cha togadh am Baile Ùr Cupa na h-Alba.
Ach chan e a-mhàin nach b’ urrainn dhaibh Cupa na h-Alba a thogail, ach gun robh na làithean gu math dubhach air sgàth na bha dol tiotan shìos an rathad. Cha robh freagairt aig a’ Bhàile Ùr ris na bha dol an ath-dhoras le Ceann a’ Ghiuthsaich – bha clàr as dèidh clàr gam briseadh– gan sgàineadh buileach – leis na Kings agus ’s e am Baile Ùr a dh’fhuiling am masladh a bu mhotha, a’ call na cuairt-dheireannaich ann an 1997 dusan tadhail gu h-aon beò air telebhisean. Is e leòn a th’ ann nach slànaich gu bràth dhaibhsan a bha ann.
Dè chaidh ceàrr? Is dòcha nach biodh sgioba sam bith air thalamh air cumail suas ri muinntir an Dail ach rinn Baile Ùr an t-Slèibh e doirbh dhaibh fhèin, a’ gleidheadh nan seann chluicheadairean ro fhada gun chothrom a thoirt dhan òigridh, gu h-àraidh sna geamannan cudromach.
Beag air bheag thàinig piseach air cùisean, agus gu h-inntinneach, bha seo ceangailte ris na macaibh aig na seòid a bh’ ann a’ tighinn tron t-siostam. Nochd na h-aon ainmean air clàr na sgioba, ach cha robh ann ach aon Chupa MhicThamhais ann an 2002 mar chòmharrachadh fad nan làithean dorcha. Bha e na chleachdadh dhaibh a bhith san dara àite san lìog a h-uile seusan gun a bhith faisg air a bhuannachadh. An uairsin, thàinig an dòchas agus thill na cupannan mean air mhean.
Thòisich am Baile Ùr a bhith a’ ruighinn cuairtean-deireannach, ach chaidh cùisean troimh-chèile dhaibh anns an Òban ann an Cupa MhicAmhlaigh ann an 2008, a’ call gu dubh tro mhearachdan fir-ghleidhidh 3-0 an aghaidh Inbhir Aora.
Dh’fheuch iad an ath-bhliadhna agus shoirbhich leotha ann an Cupa MhicThamhais agus iad a’ dèanamh a’ chùis air Ceann a’ Ghiuthsaich sna mionaidean mu dheireadh 5-4 aig Pàirc a’ Bhucht. Thug seo spionnadh as ùr dhaibh agus ged a thigeadh iad san dara àite san lìog a-rithist, cha robh fada aca ri feitheamh airson an tiotail.
Thog am Baile Ùr a’ chiad tiotal lìog aca ann an còrr is còig air fhichead bliadhna ann an 2010. ’S mathaid gun robh iad gan cuideachadh le tòiseach crìonadh Cheann a’ Ghiuthsaich agus sgioba a’ Ghearasdain a bha cur prìomhachas air Cupa na Camanachd, ach ’s e latha mòr cudromach a bh’ ann dhan a’ Bhaile Ùr.
Thèid a’ bhliadhna 2011 a chlàradh ann an eachdraidh a’ Bhaile Ùir mar tè dhe na bliadhnaichean a bu mhotha a bha aca riamh. Dh’fhàilnich e orra Cupa MhicAmhlaigh a ghleidheadh aon uair eile le Caolas Bhòid a’ dèanamh aiseirigh iongantach anns na mionaidean mu dheireadh. Chuir seo ceist mhòr mu choinneamh neart-inntinn na sgioba ann am beachd mòran, gu h-àraidh leis mar a bha Caolas Bhòid co-ionnan riutha san Lìog.
Cuideachd, bha gèam mòr eile ann agus duais mhòr na chois. Cupa na Camanachd fhèin agus Raghnall Ros agus Ceann a’ Ghiuthsaich anns an rathad air, is iad a’ coinneachadh aig an ìre sin on a chiad uair on latha oillteil ann an ‘97. Ann an geam a bha teann, a bha lasanta agus teth, rinn Baile Ùr an t-Slèibh an gnothach mu dheireadh thall air an nàimhdean buan, le tadhal o Dhanaidh MacRath (fear aig a bheil dlùth-cheangal ri Nis) a’ toirt a’ Chupa air ais dhan àite far nach robh e air a bhith fad còig air fhichead bliadhna. Rinn muinntir a’ bhaile gàirdeachas fad iomadh latha. Bha aon fhear san sgioba cho fada na thoileachas, gun do shreap e Creagan Dubh ri taobh a’ Bhaile agus sheas e lomnochd air a’ mhullach leis a’ Chupa airson deilbh. Cha robh ùghdarras Comann na Camanachd cho dòigheil mu dheidhinn sin!
Ach lean an sgeulachd, le seusan na camanachd a’ sìneadh gu làithean deireannach Shamhna, choinnich an dà sheann fharpaiseach uair eile – Caolas Bhòid agus am Baile Ùr – aig Spòrslann Dhùn Òmhain. Abair dràma, cha robh feum aig muinntir Thaigh na Bruaich ach air puing, agus bha iad co-ionnan a’ dol a-steach dha na mionaidean mu dheireadh – ach saoil cò nochd – Danaidh MacRath a-rithist agus thug e am brùid Duais na Lìog mar fhear de shinnsearan a’ tachdadh guga air Sula Sgeir.
On uairsin, cha do leig iad às an greim aca air a’ Phrìomh Lìog, is ged a fhuair Caolas Bhòid beagan dìoghaltas ann an Cupa MhicAmhlaigh ann an 2013, thill am Baile Ùr am fàbhar orra ann an Cupa na Camanachd an aon bhliadhna. Fhuair iad an làmhan mu dheireadh thall air a’ MhacAmhlaigh an ath bhliadhna agus a’ bhliadhna as dèidh sin, agus chuir iad Cupa MhicThamhais air ais gu preas nan duaisean ann an Taigh Òsta Bhaile Bhile a-rithist am bliadhna-sa.
Rinn iad ullachadh airson a’ ghèam Disathairne le droinneadh 5-0 a thoirt seachad dhan sgioba a bhuinnig Cupa na Camanachd an-uiridh, Lòbhat. Tha loidhne-aghaidh aig a’ Bhaile Ùr cho acrach, le Eòghan Meinnearach, Niall Stiùbhart, Tormod Caimbeul, Friseal Mac an Toisich agus Gleann Mac an Tòisich a’ coimhead cho cunnartach leis a h-uile suathadh agus sèideadh. Agus a’ tighinn troimhe, tha ginealach eile, le Iain Robinson, balach le claigeann làn Gàidhlig a-measg nan reultan ùra seo. (Bha Iain na choidse air an sgioba òg a bhuinnig Cupa Iomain na h-Òige seachdain sa chaidh.)
Is mathaid gun robh an gèam sin na shamhla den adhbhar do bheil an dà sgioba à Bàideanach, aig diofar amannan, air a h-uile duais san dùthaich a chumail fo ghlais cha mhòr fad sia fichead bliadhna. Is e am miann a tha aca airson glòir. Tha na duaisean a thog iad san àm a dh’fhalbh – is e an ath-dhuais a chuireas ris a’ ghlòir. Is mathaid gu bheil sgiobaidhean leithid Lòbhat agus Gleann Urchadain (a thog Cupa MhicThamhais an-uiridh agus a dh’fhuiling crionadh am –bliadhna cuideachd.) air a bhith caran comhfhurtail agus coma as dèidh dhaibh glòir fhaighinn – a’ saoilsinn gur e sin deireadh an sgeòil. Chan ann mar sin a tha e anns a’ Bhaile Ùr, tha an ath-dhuais ann an-còmhnaidh, agus bidh iad a’ cur romhpa leis a h-uile neart agus spionnadh sgeulachdan ùra a chruthachadh Disathairne.
Anns an dealachadh, ’s e fear às an Òban bho thùs, Sgot Caimbeul a bha na sgiobair air a’ Bhaile Ùr ann an 2011 nuair a thog iad an Cupa; bidh muinntir an Òbain an dòchas gur e cuideigin às an Òban a thogas an dearbh dhuais am-bliadhna-sa ach gum bi lèine dhearg is dhubh air dhruim.
– Eoghan @eoghanuig
PS Tha “Tha Tighinn Fodham Eirigh” ga sheinn tric sa Bhaile ach leis na faclan Beurla aig na Corries, seo e sa Ghaidhlig.


text:
Ionad Ceartais ùr airson Inbhir Nis
Chaidh moladh gum bu chòir ionad ceartais ùr, aig an deigheadh cùirtean lagha agus èisteachdan eile a chumail, a thogail air Rathad Bhrurnett ann an Inbhir Nis.
Tha Seirbheis Chùirtean agus Thribiunalan na h-Alba an dòchas gluasad a-mach à Caisteal Inbhir Nis agus a dhol dhan togalach ùr ron t-samhradh 2018.
Dh'fhaodadh obair air an làraich, a tha ri taobh stèisean nam poileas air Rathad Bhurnett, tòiseachadh am bliadhna.
Thèid an caisteal a leasachadh airson luchd-turais agus dh'fhaodadh taigh-tasgaidh is gailearaidh ealain a dhol ann.


text:
- TIOTAL
- Litir bho ghrunnan de luchd-taghaidh gu Teàrlach Friseal Mac an Tòisich mu dheidhinn còirichean-iasgaich sa bhaile
- EXTERNAL ID
- Z_QZP40_2915_P010
- DEIT
- Samhainn 1873
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8927
- KEYWORDS
- taghaidhean
poileataigs
luchd-poileataigs
pàrtaidhean-poileataigeach
iasg
aibhnichean
Chaidh an litir seo a chur gu Teàrlach Friseal Mac an Tòisich, fear-poileataigs ionadail 's maor ann an Inbhir Nis. 'S ann mu dheidhinn còirichean-iasgaich ann an Abhainn Nis a tha i. Bha Friseal Mac an Tòisich gu bhith a' seasamh airson na pàrlamaid aig an ath thaghadh pàrlamaid anns a' Ghearran 1874 far an deach a thaghadh airson baile Inbhir Nis


text:
- TIOTAL
- Stèisean an Aghaidh Mhòir - togalaichean Stèisein Alba agus Meadhan Lunnainn
- EXTERNAL ID
- PC_HRS_PLANS_02_004
- ÀITE
- An Aghaidh Mhòr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- CRUTHADAIR
- The Highland Railway
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26417
- KEYWORDS
- rathaidean iarainn
Rathad Iarainn na Gàidhealtachd
Alba, Lunnainn agus Am Meadhan
stèiseanan
gluasadail
zoomable
Is e 'Alba, Lunnainn agus Am Meadhan. Roinn na h-Alba. Stèisean an Aghaidh Mhòir' an tiotal a th' air a' phlana seo. Chan eil ceann-latha air.
Tha e a' sealltainn phlanaichean dha togalaichean air àrd-chabhsair an eilein agus planaichean airson togalaichean aig doras an stèisein. Air a' chùl tha an àireamh 12699.
Tha am plana air craiceann-sgrìobhaidh. Tha meud 34 òirleach × 23 òirleach ann


text:
Dàibhear air bàsachadh ann an Leòdhas
Chaidh fireannach, dà fhichead 's a ceithir bliadhna de dh'aois, a mharbhadh ann an tubaist fhad 's a bha e a' dàibheadh sna h-Eileanan Siar.
Chaidh na seirbheisean-èiginn a ghairm gu tràigh Bhòstaidh ann am Beàrnaraigh Leòdhais mu leth-uair an dèidh a còig feasgar na Sàbaid.
Thuirt na Poilis gun deach an dàibhear a thogail chun an ospadail ann an Steòrnabhagh le heileacoptair nam Maor-cladaich.
A dh'aindeoin gach oidhirp a rinn luchd-eiridinn aig an ospadal ge-tà, cha deach aca air a shàbhaladh.
Cha deach ainmeachadh fhathast.